钦定古今图书集成/历象汇编/庶征典/第008卷 > 《历学会通》 > 《伏兵气篇第四十一》
## 钦定古今图书集成/历象汇编/庶征典/第008卷 > 《历学会通》 > 《伏兵气篇第四十一》

两军相当有赤气，随气所在有伏兵云：“绵绵绞绞兮，
车骑潜踪，如布席蒿草兮，步卒匿形。”白气粉沸而起，
如楼状，黑气浑浑而赤气在中，或乌云中之赤杵，或
赤云内之乌人，或如数人之在黑气，或如幢节之在
乌云，或云如山岳在外，或前乌后白相邻。此气象之
所见，伏兵藏而莫闻。